
The beast in the cave 


Un gând oribil, care imi tot umblă de la o vreme prin minte, 
a devenit de-acum teribilă certitudine. Mă rătăcisem. Mă 
pierdusem cu totul, și încă în mod disperat, în labirintul din 
Grota Mamutului. În orice direcţie aș fi apucat-o, nu 
descopeream nici cel mai mic indiciu menit să mă îndrepte 
spre drumul cel bun. Aveam să mai revăd oare, cândva, 
minunata lumină a zilei, dealurile și încântătoarele văi ale 
lumii? Rațiunea mă obligă să nu mai sper nimic. Încă tributar 
unei vieţi dedicate studiului filosofic, mă umplea de mândrie 
faptul că puteam rămâne netulburat în faţa evenimentelor. 
Am citit adesea că victimele acestui gen de aventuri se lasă 
pradă unui delir violent și, totuși, nu trăiam deloc așa ceva, 
deocamdată. De când am înţeles că mă rătăcisem, în mine 
coborâse un calm imens. 


Probabil că umblam aiurea de mult timp și dispariţia nu-mi 
fusese remarcată, dar asta nu m-a făcut nicio clipă să-mi 
pierd sângele rece. Dacă trebuia să mor, îmi spuneam, 
această peșteră înspăimântătoare, dar maiestuoasă, mi-ar fi 
fost un mormânt la fel de bun ca o biserică. Departe dea mă 


lasa prada disperarii, perspectiva m-a mai linistit. Urma sa 
mor de foame, eram sigur de asta. In asemenea imprejurari, 
unii au innebunit, dar nu puteam crede ca avea sa mi se 
intample si mie. Nenorocirea mi-o datoram numai si numai 
mie insumi, caci nesocotisem povetele ghidului si ma 
indepartasem de grupul turistilor. Dupa mai bine de o ora de 
rataciri prin coridoarele tainice ale pesterii, mi-a fost cu 
neputinta sa regasesc traseul pe care il urmasem dupa 
despărțirea de tovarășii mei. 

Torta începuse să pâlpâie. Curând aveam să rămân învăluit 
în bezna monstruoasă și aproape palpabilă a măruntaielor 
pământului. Stând în lumina șovăielnică, din ce în ce mai 
scăzută, am încercat să-mi imaginez moartea. Mi-am amintit 
că auzisem povestindu-se despre grupurile de tuberculoși 
care, instalaţi în uriașe cavităţi naturale spre a-și redobândi 
sănătatea prin pretinsele proprietăţi curative ale lumii 
subterane, aerul pur și temperatura uniformă, își aflaseră 
prin locurile acelea netulburate o moarte ciudată si 
înfiorătoare. Trecând cu grupul pe lângă ruinele triste ale 
barăcilor lor, m-am străduit să-mi închipui consecinţele unei 
șederi exagerate în imensa și tăcuta cavernă asupra unui 
individ sănătos, în plină vigoare, ca mine. Acum, îmi ziceam, 
urma să-i suport eu însumi efectele, dacă nu cumva, murind 
repede din pricina lipsei de hrană, mi-ar fi lipsit timpul 
necesar împlinirii unei asemenea experienţe. 

In cele din urmă, flăcăruia tortei a pierit în beznă. Am 
hotărât să fac tot ce-mi stătea în puteri ca să ies de acolo. 
Trăgând adânc în piept aerul, am început să scot tipete 
puternice, cu vaga speranţă că prin zgomotele pe care le 
produceam o să atrag atenţia ghidului. Dar, pe când zbieram, 
inima îmi spunea că strigătele nu serveau la nimic și că 
glasul meu, amplificat și repercutat de nenumăratele 
metereze ale întunecosului dedal înconjurător, n-avea să 
întâlnească decât propriile mele urechi. Brusc, am tresărit, 
căci avusesem impresia unui zgomot de pași răsunând pe 
solul stâncos. 

Să fi fost salvarea? Observându-mi lipsa, ghidul pornise în 
căutarea mea prin labirintul calcaros? 

În vreme ce încercam să găsesc răspuns la toate aceste 


intrebari, m-am apucat sa-mi reinnoiesc chemarile, din 
dorinta de a ma vedea salvat cat mai curand; cand, intr-o 
clipa, bucuria mi s-a preschimbat in groaza. Auzul meu, 
destul de fin si devenit inca si mai sensibil in linistea deplina 
ce domnea prin bârlogul acela, mi-a dat de știre in chip 
extrem de alarmant că pașii nu puteau fi ai unui om. Într- 
adevăr, în tăcerea nepământească a acelei zone subterane, 
picioarele ghidului trebuiau să stârnească un sunet sec. Or, 
zgomotele percepute de mine erau furișate, semănând cu 
cele produse de mișcările unei feline. De altfel, ascultând cu 
și mai multă încordare, mi s-a părut că disting patru 
călcături ușoare în loc de două. Eram convins că prin tipetele 
mele deșteptasem o fiară sălbatică, poate un leu de munte 
rătăcit, din întâmplare, în grotă. 

Fără îndoială, îmi spuneam, Cel Veșnic alesese pentru mine 
o moarte mai rapidă și mai îndurătoare decât prin 
înfometare. Totuși, instinctul de conservare ce somnolează 
înlăuntrul fiecăruia din noi mi s-a trezit subit. Chiar dacă a 
mă feri de un pericol iminent nu făcea, poate, decât să 
amâne un sfârșit lent și teribil, m-am decis să-mi vând pielea 
scump. 

Oricât de straniu ar putea să pară, spiritul meu nu 
concepea să pună în seama vizitatorului nevăzut decât 
ostilitate. De aceea, am rămas nemișcat și tăcut, în speranţa 
că o să-mi uite prezenţa și-o să-și continue drumul. Din 
păcate, nu s-a întâmplat așa. Evident, animalul îmi simtise 
mirosul, care, într-o atmosferă atât de limitată, trebuie să fi 
fost perceptibil de la mare distanţă. 

Înţelegând deci ca trebuia să mă apăr de un atac 
neprevăzut și invizibil, am apucat pe dibuite cele mai mari 
bucăţi de rocă presărate pe jos și, cu o piatră în fiecare 
mână, am așteptat resemnat inevitabilul asalt al inamicului. 
In vremea asta, hidosul zgomot de pași se apropiase. 

Comportamentul acelei fiare ciudate era, fără niciun dubiu, 
neliniștitor. Umbletul său semăna cu al unui patruped având 
labele de dinapoi în mod bizar necoordonate cu cele din fata. 
Totuși, la scurte intervale, mi se părea că doar două labe 
erau angajate în procesul de locomotie. Mă întrebam ce soi 
de animal urma să înfrunt. Trebuie să fie, îmi ziceam, vreo 


biată jivină care își plătește cu prizonieratul pe viata 
curiozitatea neasteptata ce o condusese in acel labirint 
inspaimantator. Probabil s-a hranit cu pesti orbi, cu lilieci si 
soareci de pestera, dar si cu pesti obisnuiti, din cei ce se 
pescuiesc in micile cursuri de apa ale lui Green River, care 
comunica intrucatva cu apele din grota. 

Mi-am petrecut înfiorătoarea așteptare făcând cele mai 
caraghioase presupuneri asupra transformărilor pe care 
viaţa subterană putea să le producă în aspectul fizic al fiarei, 
reamintindu-mi imaginile hidoase păstrate de tradiţia locală 
despre tuberculoșii găsiți morţi după o lungă ședere în 
cavernă. Apoi am priceput deodată că, și dacă ajungeam să 
mă descotorosesc de adversar, n-aveam cum să-l văd, pentru 
că torta mi se stinsese de mult, iar prin buzunare nu mai 
găseam niciun bat de chibrit. Incordarea îmi ajunsese la 
culme. Delirantă, închipuirea mea evoca siluete oribile și 
respingătoare ce păreau, în obscuritatea aceea totală, foarte 
aproape de mine. Înfricoșătorul zgomot de pași se amplifică. 
Păream gata să izbucnesc în urlete și, totuși, chiar dacă n-aș 
fi fost destul de stăpân pe mine însumi încât să mă retin, 
cred că vocea nu mi-ar fi dat ascultare. 

Eram șocat, împietrit de spaimă și mă întrebam dacă, în 
momentul crucial, braţul meu drept ar mai fi fost în stare să 
arunce proiectilul. Acum, acel „puf, puf” al labelor era foarte 
aproape. Auzeam și respiraţia grea a animalului. În ciuda 
panicii care pusese stăpânire pe mine, îmi spuneam că 
trebuie să fi venit de departe, era obosit. 

Brusc, vraja s-a rupt. Condusă de auzul meu inefabil, mâna 
dreaptă a aruncat cât putea de tare blocul de calcar tăios în 
direcţia locului de unde proveneau gâfâiturile și zgomotul 
pașilor. A trecut foarte aproape de ţintă, căci am auzit 
creatura făcând un salt într-o parte. Luat prin surprindere de 
atacul nebănuit, animalul păru să ezite. 

Mi-am corectat tirul, lansând al doilea proiectil, cu mai 
mult succes de astă dată, pentru că bestia s-a prăbușit. 
Cuprins de o imensă ușurare, m-am sprijinit de perete. Nu 
făcusem altceva decât să-mi rănesc musafirul din cavernă, 
căci continuă să respire: răsufla greu și sacadat. Nu mă 
încerca însă deloc dorinţa de a-l cerceta de aproape. Ceva ca 


o superstiție, semănând cu o teamă iraţională, imi napadise 
creierul. Nu puteam nici să mă apropii de matahală, nici să 
arunc o altă piatră cu care s-o ucid. Intrat în panică, am 
încercat să fug, pe cât reușeam să mă orientez, în direcţia de 
unde venisem. Pe neașteptate, am auzit un sunet, sau mai 
degrabă o înșiruire de sunete. In clipa următoare s-au 
transformat într-o serie de zgomote metalice, ritmate. De 
data aceasta, era neîndoielnic, nu putea fi decât ghidul. 

Zărind lumina slabă a tortei ce-mi aducea salvarea, m-am 
pus pe tipete și urlete de bucurie. M-am aruncat spre lumina 
și, înainte de a-mi da seama ce se întâmplă, m-am trezit pe 
jos, la picioarele ghidului, imbratisandu-i cizmele, bâlbâindu- 
mă, în ciuda rezervatei mele manifestări dintotdeauna, 
recunostinta fata de salvator și povestind, în modul cel mai 
incomprehensibil şi prostesc ce se poate închipui, 
înspăimântătoarea mea aventură. 

In fine, mi-am regăsit treptat starea normală. Ghidul mi-a 
explicat că-mi observase lipsa abia la ieșirea din peșteră. 
Plecase imediat în căutarea mea, scotocind toate crevasele și 
căile de acces din jurul locului unde mă văzuse pentru ultima 
oară. 

Încurajat de torta si de prezenţa insotitorului, am reînceput 
să mă gândesc la strania fiară pe care o lăsasem rănită în 
beznă, la câţiva pași mai încolo, și am propus să mergem s-o 
vedem mai de aproape. M-am întors deci, întovărășit de ghid, 
la locul scurtei mele lupte. 

Curând am zărit pe jos o grămadă albă, mai albă chiar 
decât calcarul. Inaintand prudent, am lăsat să ne scape 
simultan o exclamatie de surprindere, fiindcă, dintre toate 
animalele văzute de fiecare din noi până atunci, acela era cel 
mai straniu. Semăna cu o maimuţă antropoidă de mari 
dimensiuni. Să fi scăpat dintr-o menajerie ambulantă? Părul 
îi era alb ca neaua și surprinzător de fin. O mare parte din 
corp era golașă, dar pe cap părul îl avea atât de bogat încât îi 
cădea în valuri pe umeri. Zăcea cu faţa în jos. Membrele îi 
stăteau în poziţii extrem de bizare. Niște gheare lungi îi 
continuau degetele, însă labele nu le avea prehensibile - 
caracteristică pe care am atribuit-o, la fel ca albeata aceea 
ireală, unei îndelungate șederi în peșteră - și nu părea să 


aiba nicio coada. Rasufla acum foarte slab. Ghidul si-a scos 
pistolul ca sa lichideze biata creatura, cand, deodata, dinspre 
ea a venit un sunet atat de straniu, incat omul a lasat arma in 
jos. Era ceva greu de descris, nu semana cu niciun alt sunet 
scos de maimutele din speciile cunoscute. M-am intrebat 
daca nu cumva lumina, pe care bestia trebuie ca n-o mai 
vazuse de multa vreme, declansase gemetele ei. Comparabil 
cu un murmur de baza, sunetul se auzea mai departe, slab. 
Brusc, o tresarise de energie a scuturat corpul brutei. Labele 
se agitau convulsiv, membrele i se contractau. Cu o zvacnire, 
corpul s-a răsturnat, aducând fata in plină lumina. Câteva 
secunde am fost atât de șocat de oroarea ochilor morți care 
ne fixau, încât n-am remarcat nimic altceva. Erau negri, de 
un negru profund, contrastând în chip curios cu albul ca 
zăpada al pielii și al părului. Ca și la alte fiinţe trăitoare în 
peșteri, ochii aceia erau infundati în orbite și complet lipsiţi 
de iris. La o cercetare mai atentă, mi-am dat seama că 
faciesul! nu era atât de alungit ca al maimutelor obișnuite, si 
mult mai dezvelit de păr. Nasul era puternic reliefat. 

Pe când priveam spectacolul straniu ce se desfășura 
dinaintea noastră, buzele groase se desfăcură iarăși pentru a 
lăsa să scape mai multe sunete. În sfârșit, creatura muri. 

Ghidul mă trase de mânecă tremurând atât de cumplit încât 
lumina pâlpâi, aruncând ciudate sclipiri alunecoase pe 
pereţi. Nemișcat, n-am schiţat niciun gest, incapabil să-mi 
desprind privirea din pământ. Spaima m-a părăsit încetul cu 
încetul, înlocuită de surpriză, de respect și de compasiune, 
căci sunetele emise de creatura lungită pe calcar ne 
revelaseră un adevăr teribil: victima mea, bizarul locuitor al 
necuprinsei caverne, era sau fusese cândva om! 


1 Aspect caracteristic al feței în cursul unei boli, al unei stări emotive etc. 


